TCAP ออกหุ้นกู้ 5 พันลบ. ดอกเบี้ย 3.01% ติดเรทติ้ง “A+” ขายสถาบัน 28 ต.ค.นี้
TCAP ออกหุ้นกู้ 5 พันล้านบาท อายุ 10 ปี ดอกเบี้ย 3.01% ติดเรทติ้ง "A+" ขายสถาบัน 28 ต.ค.นี้ ระดมทุนเป็นเงินหมุนเวียน-ขายธุรกิจ-ใช้หนี้เดิม
TCAP ออกหุ้นกู้ 5 พันล้านบาท อายุ 10 ปี ดอกเบี้ย 3.01% ติดเรทติ้ง "A+" ขายสถาบัน 28 ต.ค.นี้ ระดมทุนเป็นเงินหมุนเวียน-ขายธุรกิจ-ใช้หนี้เดิม
25 ต.ค. 2562

บริษัท ทุนธนาชาต จำกัด (มหาชน) หรือ TCAP ระบุว่า บริษัทยื่นแบบแสดงรายการต่อสำนักงานคณะกรรมการกำกับหลักทรัพย์และตลาดหลักทรัพย์ (ก.ล.ต.) เพื่อออกและเสนอขายหุ้นกู้ของบริษัท ครั้งที่ 1/2562 มูลค่าไม่เกิน 5,000 ล้านบาท อายุ 10 ปี ครบกำหนดไถ่ถอนในปี พ.ศ.2572 มีอัตราดอกเบี้ยคงที่ร้อยละ 3.01 โดยเสนอขายให้กับผู้ลงทุนสถาบันในวันที่ 28 ต.ค.62 ซึ่งมี บมจ.ทุนธนชาต เป็นผู้จัดจำหน่ายตราสารหนี้
ทั้งนี้บริษัทมีวัตถุประสงค์ใช้เงินที่ได้จากการเสนอขายหุ้นกู้ครั้งนี้เพื่อใช้เป็นเงินทุนหมุนเวียน และ/หรือขยายการดำเนินธุรกิจ และ/หรือ เพื่อชำระหนี้เดิม ซึ่งอาจรวมถึงชำระหนี้ที่มีอยู่กับสถาบันการเงิน
อนึ่ง บริษัท ทริสเรทติ้ง จำกัด จัดอันดับความน่าเชื่อถือของบริษัทอยู่ที่ระดับ A+ แนวโน้มเครดิตพินิจ Negative  เมื่อวันที่ 10 ต.ค.62